**Audrey Tang** (kiin.: 唐鳳; pinyin: *Táng Fèng*, s. 18. huhtikuuta 1981) on taiwanilainen ohjelmoija. Vuodesta 2016 hän on myös toiminut maansa digiministerinä. Virallisesti hän on salkuton ministeri.

Tausta ja yksityiselämä
-----------------------

Tang synty Taipeissa vuonna 1981. Hän alkoi kiinnostua tietokoneista ja nuorena ja alkoi opiskella ohjelmointia itsenäisesti 8-vuotiaana. Tang lopetti opiskelun ennen lukiota ja muutti Yhdysvaltojen Piilaaksoon ollessaan 19-vuotias ja perusti ohjelmointialan yrityksen.

Tang on tunnettu Haskell- ja Perl-ohjelmointikielten yhteisöjä yhdistävän Pugs-projektin johtajana. Tang on osallistunut ohjelmien kansainvälistämiseen ja lokalisointiin (mm. SVK, KWiki, Request Tracker ja Slash) ja hän on myös kääntänyt avoimiin ohjelmiin liittyviä kirjoja kiinaksi.

CPAN:ssa Tang on käynnistänyt yli 100 projektia, kuten *Perl Archive Toolkit*in (PAR). Yksi Tangin merkittävimmistä poliittisista projekteista on hakkerikollektiivi G0v, jota hän oli mukana perustamassa vuonna 2012 kehittämään kansalaisyhteiskuntaa.

Vuonna 2005 Tang aloitti sukupuolenkorjauksen ja kuvaili sitä helpoksi kiitos tuen, jota hän sai Taiwanin HLBTQ-yhteisöltä. Tang on kuvaillut olevansa post-sukupuolinen ja hyväksyvänsä mitkä tahansa pronominit. Hän kertoo, etteivät hänen vanhempansa juuri asettaneet hänelle mitään sukupuoliperäisiä odotuksia ja hän tunsi jo varhain, ettei ole poika eikä tyttö. Hänen älykkyysosamääräkseen mainitaan usein 180.

Poliittinen ura
---------------

Vuonna 2016 Tang nousi salkuttomaksi ministeriksi. Hänestä tuli maan ja maailman ensimmäinen transsukupuolinen ministeri, joka toimii jonkin maan hallituksessa. Lisäksi hän on myös maan nuorin ministeri.

Ministerinä Tang on pyrkinyt tuomaan hakkeriryhmiensä työtapoja myös valtionhallintoon mm. radikaalin läpinäkyvyyden kautta. Lisäksi hän on ilmaissut haluavansa lisätä valtion tarjoamia digitaalisia palveluita ja vaikuttamisen kanavia sekä taistelevansa valeuutisia vastaan. Tang on kuvaillut itseään anarkistiksi, jonka lopullinen tavoite on hävittää kaikki valtiot.

Joulukuussa 2021 Tang edusti maataan Yhdysvaltain presidentin Joe Bidenin isännöimässä digitaalisessa *Summit for Democracy* -tapahtumassa.

Maaliskuussa 2022 Taiwanin hallitus nimitti Tangin johtamaan uuden digiasioista vastaavan ministeriön perustamista. Hallitus ei aluksi asettanut mitään takarajaa sille, koska uusi ministeriö aloittaisi toimintansa. Tang astui virallisesti uuden ministerin virkaansa 27. elokuuta 2022 maan ensimmäisenä digiasioiden ministerinä, kun uusi ministeriö aloitti toimintansa.

Toukokuussa 2022 Tang isännöi *Innovative Minds with Audrey Tang* -nimistä videopodcastia, joka esitettiin taiwanilaisella ulkomaille suunnatulla TaiwanPlus-sivustolla. Vieraina ovat olleet mm. Steve Chen, Vitalik Buterin, Toomas Hendrik Ilves ja Sandra Oudkirk.

Tammikuussa 2023 Tang teki ensimmäisen valtiovierailunsa Liettuaan digiasioiden minisiterinä. Samassa yhteydessä hänestä tuli myös Latvian e-asukas.

Lähteet
-------

1. 1 2 3  PROFILE: Audrey Tang: 100% made in Taiwan *Taipei Times*.  28.8.2016. Viitattu 3.1.2022. (englanniksi)
2. ↑  Taiwan digital minister Audrey Tang on how open, accountable tech aids democracy: interview *Mainichi Daily News*.  14.1.2022. Viitattu 3.2.2022. (englanniksi)
3. 1 2  Meet the Trans Woman Behind Taiwan’s Successful Grassroots Coronavirus Initiatives *Vice*.  30.3.2020. Viitattu 3.2.2022. (englanniksi)
4. ↑  Taiwan vs. China - The rocky road to democracy | DW Documentary  12.12.2021. DW Documentary. Viitattu 3.1.2022. (englanniksi)
5. 1 2 3  The Anarchist Minister From the Future Who's Redefining Democracy *Haaretz*. Viitattu 3.2.2022. (englanniksi)
6. ↑  What you didn’t know about the world’s first non-binary minister *Gay Star News*.  29.11.2018.  Arkistoitu 2020. Viitattu 7.3.2024. (englanniksi)
7. ↑  Kaufmann, Bruno & Glatthard, Jonas: ‘Humour over rumour’: lessons from Taiwan in digital democracy *SWI swissinfo.ch*.  7.5.2021. Viitattu 7.3.2024. (englanniksi)
8. ↑  How Taiwan's 'civic hackers' helped find a new way to run the country *the Guardian*.  27.9.2020. Viitattu 3.2.2022. (englanniksi)
9. ↑  Erin Hale: ‘My greatest challenge is ‘the virus of the mind’, the infodemic’ *Al Jazeera*.  23.11.2021. Viitattu 3.2.2022. (englanniksi)
10. ↑  Audrey Tang touts ‘digital democracy’ at Biden’s summit *Taipei Times*.  12.12.2021. Viitattu 3.2.2022. (englanniksi)
11. ↑  Taiwan puts Audrey Tang in charge of digital affairs ministry project *Taiwan News*.  5.3.2022. Viitattu 10.3.2022. (englanniksi)
12. ↑  Ministry of Digital Affairs to launch Aug. 27 *Executive Yuan, Republic of China (Taiwan)*.  1.12.2011. Viitattu 18.4.2024. (englanniksi)
13. ↑  TIME100 AI 2023: Audrey Tang *Time*.  7.9.2023. Viitattu 18.4.2024. (englanniksi)
14. ↑  Minister's new podcast *Focus Taiwan*.  6.5.2022. Viitattu 18.4.2024. (englanniksi)
15. ↑  Audrey Tang and TaiwanPlus: The Age of Innovation *english.cw.com.tw*.  28.4.2022. Viitattu 18.4.2024. (englanniksi)
16. ↑  Taivano skaitmeninių reikalų ministrė tapo Lietuvos e. rezidente: visame pasaulyje tokių asmenų jau virš 300 *Lietuvos nacionalinis radijas ir televizija*.  12.1.2023. Viitattu 18.4.2024. (liettuaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Audrey Tang**.
* Pugs Journal ja blogi.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Yhdysvallat
* Taiwan
* Japani
* Puola

 |
|  |
| Tieteilijät | 
* Association for Computing Machinery
* CiNii
* DBLP

 |
|  |
| Muut | 
* IdRef

 |

 |